DXX Qibrayda 460 gektar erni 3, 7 million AQSh dollariga sotayotgan shaxsni qo`lga oldi (video)

Bu haqda "O`zbekiston 24" telekanalida xabar berildi.
Ma`lum qilinishicha, Qibraylik tadbirkorga Toshkent viloyatida faoliyat yurituvchi chorvachilikka ixtisoslashgan «Asiyan Milk Best» mas`uliyati cheklangan jamiyat rahbari “T.Q.” ushbu jamiyatga tegishli Quyichirchiq tumanidagi 360 gektar sug`oriladigan erni va hozirda norasmiy foydalanib kelayotgan tuman zaxirasidagi 100 gektar erni uning nomiga o`tkazib berishini aytib, evaziga 3 mln. 700 ming AQSh dollari so`raydi.  
Shuningdek, bu ishlarni rasmiylashtirib berish uchun Quyichirchiq tumani hokimligidagi mansabdor shaxsga berishini aytib, yana 20 ming AQSh dollari talab qiladi.
DXX va Bosh prokuratura huzuridagi Departament xodimlari tomonidan o`tkazilgan tezkor tadbir davomida “T.Q.” tadbirkordan jami 3 mln. 720 ming AQSh dollarini olgan vaqtida ashyoviy dalillar bilan ushlandi.
Hozirda unga nisbatan Jinoyat Kodeksining 168 va 211-moddalari bilan jinoyat ishi qo`zg`atilib, tergov harakatlari olib borilmoqda.